རྒྱལ་ཁབ་དྲ་སྦྲེལ་ཆ་འཕྲིན་གཞུང་དོན་ཁང་གི་འབྲེལ་ཡོད་ལས་སྒོ་ཅུས་ཀྱི་འགན་འཁུར་མི་སྣས་དྲ་སྦྲེལ་དྲ་བའི་གསར་འགྱུར་ཆ་འཕྲིན་ཞབས་ཞུ་མཁོ་འདོན་བྱེད་པའི་བརྒྱུད་རིམ་ཁྲོད།ཝང་དབྱི་ཀུང་སིར་ཁྲིད་སྟོན་ཐད་ཀྱི་གནད་དོན་ཚབས་ཆེན་གནས་ཡོད་པ་མ་ཟད་ཁྲིམས་འགལ་ངང་གསར་འགྱུར་ཆ་འཕྲིན་བརྒྱུད་འགོད་དང་ཆགས་སྲེད་ཀྱི་ཆ་འཕྲིན་ཁྱབ་སྤེལ།དཀྲོག་གཏམ་ཁྱབ་སྤེལ་སོགས་ཀྱི་གནད་དོན་གནས་ཡོད་པ་བསྟན་པ་རེད།ཝང་དབྱི་ཀུང་སིསདྲ་སྦྲེལ་ཆ་འཕྲིན་ཞབས་ཞུའི་དོ་དམ་བྱ་ཐབསདངདྲ་སྦྲེལ་གསར་འགྱུར་ཆ་འཕྲིན་ཞབས་ཞུའི་དོ་དམ་གྱི་གཏན་འབེབསགཞིར་བཟུང་དག་ཐེར་ལེགས་བཅོས་བྱ་དགོས་པ་དང་ནང་ཁུལ་གྱི་དོ་དམ་ལ་ཤུགས་སྣོན་རྒྱག་དགོས་པའི་རེ་བ་སྟོན་པ་རེད།གལ་ཏེ་དག་ཐེར་ལེགས་བཅོས་བྱ་རྒྱུ་རེ་བ་དང་མི་མཐུན་པའམ་དག་ཐེར་ལེགས་བཅོས་བྱེད་རིང་མུ་མཐུད་ཁྲིམས་འགལ་གྱི་བྱ་ཐབས་ཐོན་ཚེ་ཁྲིམས་ལུགས་གཞིར་བཟུང་རྩད་ཞིབ་ཐག་གཅོད་ནན་པོ་བྱ་རྒྱུ་དང་།གནས་ཚུལ་ཚབས་ཆེ་བ་ཁྲིམས་ལུགས་གཞིར་བཟུང་དྲ་སྦྲེལ་གསར་འགྱུར་ཆ་འཕྲིན་གྱི་ཞབས་ཞུ་མཚམས་འཇོག་བྱ་རྒྱུ་ཡིན་པ་རེད།ཝང་དབྱི་ཀུང་སིའི་འགན་འཁུར་མི་སྣས་ལྷག་པའི་གནད་དོན་ལ་ཚད་མཐོའི་མཐོང་ཆེན་བྱས་ཏེ་ནུས་ལྡན་གྱི་བྱ་ཐབས་ཏན་ཏིག་སྤྱད་ནས་དག་ཐེར་ལེགས་བཅོས་བྱ་རྒྱུ་དང་།དྲང་ནུས་བརྒྱུད་སྤེལ་ཧུར་ཐག་བྱས་ཏེ་ནན་ཏན་དང་ཁྲིམས་ལུགས་གཞིར་བཟུང་གསར་འགྱུར་ཆ་འཕྲིན་གྱི་ཞབས་ཞུ་མཁོ་འདོན་བྱ་རྒྱུ་ཡིན་པ་སྟོན་པ་རེད།